Apteeker Melchior. Timuka tütar

"Apteeker Melchior. Timuka tütar" on 2021. aastal valminud ja 2023. aasta aprillis Eestis esilinastunud mängufilm, mis põhineb Indrek Hargla romaanisarja "Apteeker Melchior" kolmandal osal "Apteeker Melchior ja timuka tütar". 

 Filmist 
Film on kolmas osa samanimelisest mängufilmide sarjast. Filmisarja eelnevate osadena linastusid 2022. aasta aprillis "Apteeker Melchior" ja 2022. aasta augustis "Apteeker Melchior. Viirastus".

Apteeker Melchiori triloogia põhineb samanimelise peategelasega romaanisarjal. Stsenaristid Indrek Hargla, Elmo Nüganen ja Olle Mirme põimisid triloogia kolmanda filmi stsenaariumis raamatust “Apteeker Melchior ja Timuka tütar” tuntud tegelased ja sündmused täiesti uute, filmi jaoks loodud keerdkäikudega. 

"Apteeker Melchior. Timuka tütar" valmis Eesti-Saksa-Läti-Leedu koostöös, kaastootjad on Maze Productions Saksamaalt, Film Angels Productions Lätist ja InScript Leedust.Uus kodumaine film tulekul! Filmi "Apteeker Melchior" montaaž sai valmis. Delfi Kinoveeb, 29.07.2021.

 Sisu kirjeldus 
Tallinna linnas toimub laat, mille melu hulka kuulub ka "papagoilaskmine" ja rändtsirkuse esinemine. Laadaplatsi kõrval asuvas metsatukas juhtub Melchiori naine Keterlyn nägema jõhkrat kallaletungi. Keterlyn kutsub abi ning ohvri, tundmatu noormehe elu õnnestub päästa. Kuid mees on kaotanud mälu ega ei tea, kes ta on ja kuidas enda jaoks võõrasse linna sattus.
Sündmuskohalt leitud sõrmus annab Melchiorile mõttetööks ainest, küsimusi tekitab temas laadapäeval esinenud rändtsirkuse trupi seotus mõrvakatsega. Tegevuse arenedes aga tekib arusaam, et ohus pole üksnes tapmiskatsest toibuv tundmatu, vaid ka tema eest hoolt kandvad Melchior ja Keterlyn.

Samal ajal saabub ette teatamata Tallinna paavsti lähikonda kuuluv kardinal Nider. Keegi ei julge isegi oletada, miks nii kõrge Rooma vaimulik Tallinna külastab, aga sosistatakse, et tegemist olevat inkvisitsiooniga seotud kuulsa nõiakütiga. Melchiori võime “surnutega kõneleda” ja nähtamatuid mõrvajälgi märgata on viinud apteekri inkvisitsiooni huviorbiiti. Kuna kiriku vaenlase koht on tuleriidal, soovitatakse Melchioril linnast põgeneda.

 Filmivõtted 
"Apteeker Melchiori" filmitriloogia võtted toimusid 2020. aasta teises pooles, kokku 80 võttepäeval..... kuidas lõppesid filmi "Apteeker Melchiori" viimased võtted. Kroonika, 09. detsember 2020.

Võttepaigad olid Tallinna vanalinnas, Pirita kloostri varemetes, Ida-Virumaal Narva linnuses (filmiti Toompea sündmusi) ning Purtse vasallilinnuses, Lääne-Virumaal Haljala kiriku juures, Rakvere linnuses ning Vao tornlinnuses, Harjumaal Jõelähtme vallas Saha kabelis (filmis palvemaja) ning Jüri alevikus Lehmja tammikus.Narva linnuses algavad mängufilmi "Apteeker Melchior" võtted narvalinnus.ee. Septembris tehti võtteid Lätis Tukumsi piirkonnas asuvas Cinevilla filmilinnakus, kuhu ehitati võtteperioodi suurim võtteplats keskaegsete tänavate ja sisehoovidega."Apteeker Melchiori" filmivõtete jaoks ehitati Lätti keskaegne filmilinnak. err.ee, 04. september2020. Seejärel olid Saaremaal filmimispaikadeks Kuressaare loss (raevangla võtted) ja Keskaja Elamuskeskus Archebald."Apteeker Melchiori" võtted jõudsid Kuressaare linnusesse. Kroonika, 16. oktoober 2020. Haabneemes asuvasse Black Box Studiosse ehitati võtete jaoks kaks Tallinna linna ajaloolise tähtsusega esindusruumi: Mustpeade Maja saal ja Tallinna Raekoja saal. Seal toimusid ka filmi viimased võtted.

 Osatäitjad  
 Melchior Wakenstede – Märten Metsaviir
 Wentzel Dorn – Alo Kõrve
 Keterlyn Kordt – Maarja Johanna Mägi
 kloostriülem Hinric – Ken Rüütel
 kardinal Nider – Markus Luik
 munk Frederic – Andres Mähar
 Else – Hele Kõrve
 kaupmees Veckinhusen – Martin Veinmann
 tundmatu – Karl Robert Saaremäe
 rändtsirkuse juht – Jan Uuspõld
 Keterlyni isa – Jaan Rekkor jt.
heerold – Martin Mill
tornivaht Toomas – Tarmo Männard
rändnäitleja – Margus Prangel
Isak – Ott Raidmets
Tobias – Faustus Bolitshenko
munk Ditmar– Jaan Pehk
raesõdur – Simeoni Sundja
kaupmehe sell – Kristjan Lüüs
valge akrobaat – Liis Maria Kaabel 
timukas Bode – Aleksandr Popov Apteeker Melchior. Timuka tütar. IMDb.

Erinevus romaanist

Filmis nägi Melchiori naine Keterlyn pealt mehe tapmist, aga romaanis ,, Apteeker Melchior ja timuka tütar" nägi seda pealt timuka tütar Wibeke Bose.

Keterlyn poodi filmis üles, aga raamatus seda ei tehtud.

Tundmatu noormees poodi filmis üles, aga romaanis lõi timukas Wulf Bose talle mõõga kõhtu, kui noormees teda noaga ähvardas.

 Esilinastused, festivalid 
 13. november 2022, maailma esilinastus ja osalemine festivalil FilmFestival Cottbus, Saksamaa
 4. märts 2023, esilinastus (koos triloogia kahe varasema osaga) Portugalis Fantasporto ajalooliste filmide festivalil
 10. aprill 2023. aastal, Eesti esilinastus kinos Solaris Apollo

 Viited 

 Välislingid 
"Apteeker Melchior. Timuka tütar" Treiler.
Kaspar Viilup. "Apteeker Melchior. Timuka tütar" on oma tugevuste ohver. err.ee, 14. aprill 2023.
Margit Adorf. "Timuka tütar" jookseb kohati lati alt läbi. kuulutaja.ee, 14. aprill 2023.
Apteeker Melchior. Timuka tütar.: iga lõpp on millegi uue algus kultuur.postimees.ee, 11. aprill 2023.

Kategooria:Eesti filmid
Kategooria:2023. aasta filmid
Kategooria:Filmid Eesti keskajast
Kategooria:Kriminaalfilmid